หนูสงสัยอาการที่เป็น หนูนอนหลับอยู่ดีๆกลางดึกรู้สึกเวียนหัวมากๆ กลับมานอนก็ยังเวียนอยู่ แล้วก็อาเจียนตื่นเช้ามาก็ไม่หาย เกิดอาการอะไรแล้วทำยังไงจะหายคะ
สวัสดีค่ะ อาการเวียนศีรษะ อาเจียน ดังกล่าวมานั้น อาจจะเกิดจากการมีน้ำในหูไม่เท่ากัน ทำให้คลื่นไส้ อาเจียนเวลาเปลี่ยนท่าได้ สาเหตุอื่นๆเช่น การมีอาหารเป็นพิษทำให้คลื่นไส้เป็นหลัก การพักผ่อนน้อย น้ำตาลในเลือดต่ำ การเปลี่ยนท่าทางเร็วเกินไป การมีเนื้องอกของประสาทหูชั้นใน หรือการมีภาวะสมองส่วนที่ควบคุมการทรงตัวขาดเลือดไปแนะนำการพักผ่อนให้เพียงพอ รับประทานยาแก้เวียนศีรษะ ดื่มน้ำมากๆ ไม่เปลี่ยนท่าเร็วเกินไป และถ้ายังมีอาการเป็นมากต่อเนื่อง จนทำให้นอนหรือไปทำกิจวัตรประจำวันไม่ได้ตามปกติ ให้รีบไปพบแพทย์เพื่อตรวจเพิ่มเติมต่อไป